CELEX: 32020R0633
Language: hu
Date: 2020-05-08 00:00:00
Title: A Bizottság (EU) 2020/633 végrehajtási rendelete (2020. május 8.) az importengedélyek rendszere alá tartozó mezőgazdasági termékek behozatali vámkontingensei kérelmezéséhez és a basmati hántolt rizsre vonatkozó importengedélyek kérelmezéséhez szükséges hivatalos okmányok eredeti példányai elektronikus másolatainak elfogadására vonatkozóan a COVID-19-világjárvány miatt bevezetett átmeneti intézkedések megállapításáról

11.5.2020   
               
               
                  HU
               
               
                  Az Európai Unió Hivatalos Lapja
               
               
                  L 148/6
               
            
         A BIZOTTSÁG (EU) 2020/633 VÉGREHAJTÁSI RENDELETE
         (2020. május 8.)
         az importengedélyek rendszere alá tartozó mezőgazdasági termékek behozatali vámkontingensei kérelmezéséhez és a basmati hántolt rizsre vonatkozó importengedélyek kérelmezéséhez szükséges hivatalos okmányok eredeti példányai elektronikus másolatainak elfogadására vonatkozóan a COVID-19-világjárvány miatt bevezetett átmeneti intézkedések megállapításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1) és különösen annak 178. és 187. cikkére,
         mivel:
         
                     (1)
                  
                  
                     Az 1301/2006/EK bizottsági rendelet (2) közös szabályokat állapít meg az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozóan.
                  
               
                     (2)
                  
                  
                     A 972/2006/EK bizottsági rendelet (3) egyedi szabályokat állapít meg az 1006 20 17 és 1006 20 98 KN-kód alá tartozó basmati hántolt rizs behozatalára vonatkozóan. E behozatalok esetében importengedélyt kell bemutatni a termék szabad forgalomba bocsátását megelőzően.
                  
               
                     (3)
                  
                  
                     A jelenlegi COVID-19-világjárvány és a tagállamokban bevezetett kiterjedt forgalmi korlátozások rendkívüli, példátlan kihívást jelentenek a tagállamok és a gazdasági szereplők számára a hivatalos okmányok uniós jogszabályokkal összhangban történő cseréjével kapcsolatosan.
                  
               
                     (4)
                  
                  
                     A „COVID-19 Az egészség védelmét, valamint az áruk és alapvető szolgáltatások rendelkezésre állását biztosító határigazgatási intézkedésekre vonatkozó iránymutatások” (4) című iránymutatásában a Bizottság hangsúlyozta, hogy a jelenlegi helyzetben mindez nem befolyásolhatja az egységes piac zavartalan működését.
                  
               
                     (5)
                  
                  
                     Az 1301/2006/EK rendelet 5. cikkével összhangban az importengedélyek vagy importjogok kérelmezői kötelesek bizonyítani, hogy bizonyos mezőgazdasági termékkategóriák tekintetében már kereskedelmi kapcsolatban állnak harmadik országokkal.
                  
               
                     (6)
                  
                  
                     Amennyiben azt egy adott behozatali vámkontingens igazgatásához szükségesnek ítélik, az említett kontingenst szabályozó bizottsági rendelet további feltételeket állapíthat meg. A 2535/2001/EK (5), az 1342/2003/EK (6), a 2305/2003/EK (7), a 969/2006/EK (8), az 1918/2006/EK (9), az 1964/2006/EK (10), az 1979/2006/EK (11), a 341/2007/EK (12), az 533/2007/EK (13), az 536/2007/EK (14), az 539/2007/EK (15), a 616/2007/EK, (16) az 1384/2007/EK (17), az 1385/2007/EK (18), a 382/2008/EK (19), a 412/2008/EK (20), a 431/2008/EK (21), a 748/2008/EK (22), az 1067/2008/EK (23), az 1296/2008/EK (24), a 442/2009/EK (25), a 610/2009/EK (26), a 891/2009/EK (27) és az 1255/2010/EU (28) bizottsági rendelet, valamint az 1273/2011/EU (29), a 480/2012/EU (30), az 1223/2012/EU (31), a 82/2013/EU (32) az 593/2013/EU (33), az (EU) 2015/2076 (34), az (EU) 2015/2077 (35), az (EU) 2015/2078 (36), az (EU) 2015/2079 (37), az (EU) 2015/2081 (38) és az (EU) 2017/1585 (39) bizottsági végrehajtási rendelet olyan további feltételeket ír elő, mint például a kérelmező azon kötelezettsége, hogy benyújtsa a gazdasági szereplő „referenciamennyiségét”, a termék származását vagy minőségét igazoló okmányokat.
                  
               
                     (7)
                  
                  
                     A 972/2006/EK rendelet 2. cikkének (2) bekezdése értelmében a behozatali engedély kérelmezőjének igazolnia kell, hogy a rizságazatban már kereskedelmi tevékenységet folytat, és be kell nyújtania az exportáló ország illetékes szerve által kiállított eredetiségigazolást.
                  
               
                     (8)
                  
                  
                     A jelenlegi COVID-19-világjárvány időszakában a tagállamokban kiterjedt forgalmi korlátozások vannak érvényben. Ez zavarokat okoz a levél- és futárszolgálatok működésében is.
                  
               
                     (9)
                  
                  
                     Számos tagállam és érdekelt arról tájékoztatta a Bizottságot, hogy az ilyen korlátozások és zavarok súlyosan gátolják az adott behozatali vámkontingenseket és a basmati rizs behozatalát szabályozó rendeletek által előírt hivatalos okmányok benyújtását és átvételét.
                  
               
                     (10)
                  
                  
                     Az importengedélyek rendszere alá tartozó mezőgazdasági termékek behozatali vámkontingenseinek kezelését, valamint a basmati rizs behozatalának igazgatását szabályozó uniós jogszabályokkal összhangban az importengedélyek és az importjogok iránti kérelmekhez csatolni kell az említett okmányok eredeti példányát.
                  
               
                     (11)
                  
                  
                     Az egységes piac zavarainak elkerülése érdekében ezért ideiglenesen engedélyezni kell az eredeti papíralapú hivatalos okmányok bemutatásának alternatíváját. Ez az alternatíva nem érintheti a gazdasági szereplők uniós jogszabályok szerinti azon kötelezettségét, hogy eredeti dokumentumokat kell bemutatniuk, ha az technikailag megvalósítható.
                  
               
                     (12)
                  
                  
                     Annak érdekében, hogy a jelenlegi COVID-19-világjárvány során a tagállamok és a gazdasági szereplők számára egyszerűbbé váljanak az engedélykérelmekkel kapcsolatos adminisztratív eljárások, ideiglenesen fel kell függeszteni a gazdasági szereplők azon kötelezettségét, hogy az eredetiségigazolás elektronikus másolatának bemutatásakor magasabb összegű biztosítékot helyezzenek letétbe.
                  
               
                     (13)
                  
                  
                     A jelenlegi COVID-19-világjárvány alatti engedélykérelmezési eljárások megkönnyítése érdekében ezt a rendeletet 2020. július 31-ig kell alkalmazni. Tekintettel a számos tagállamtól kapott információkra, helyénvaló azonnal alkalmazandó átmeneti intézkedésekről rendelkezni. Ezért ez a rendelet az Európai Unió Hivatalos Lapjában való kihirdetését követő napon lép hatályba.
                  
               
                     (14)
                  
                  
                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,
                  
               ELFOGADTA EZT A RENDELETET:
         
            1. cikk
            
               (1)   Ez a rendelet átmeneti intézkedéseket állapít meg a következő kérelmekhez csatolandó hivatalos okmányok eredeti példánya elektronikus másolatának elfogadásáról:
               
                           a)
                        
                        
                           az 1301/2006/EK rendelet hatálya alá tartozó vámkontingensekre vonatkozó importengedélyek és importjogok iránti kérelmek;
                        
                     
                           b)
                        
                        
                           a 972/2006/EK rendelet hatálya alá tartozó basmati hántolt rizsre vonatkozó behozatali engedélyek iránti kérelmek.
                        
                     
            
               (2)   Ez a rendelet ideiglenes intézkedéseket is megállapít azon követelmény tekintetében, hogy biztosítékot kell letétbe helyezni, amennyiben a gazdasági szereplő az eredetiségigazolás elektronikus példányát mutatta be az illetékes hatóságnak.
            
         
         
            2. cikk
            
               (1)   Az importengedély vagy importjogosultság iránti kérelmekhez csatolandó hivatalos okmányokat kivételesen az ilyen okmányok eredeti példányának elektronikus másolata formájában is be lehet nyújtani.
               E célból a gazdasági szereplő nyilatkozatot nyújt be az illetékes hatóságnak, amely szerint az okmány eredeti példányát benyújtja, amint ez technikailag lehetséges, de legkésőbb az alábbiaktól számított három hónapon belül:
               
                           a)
                        
                        
                           az 1301/2006/EK rendelet hatálya alá tartozó vámkontingensekre vonatkozó importengedélyek és importjogok iránti kérelmek benyújtására nyitva álló adott kérelmezési időszak zárónapja;
                        
                     
                           b)
                        
                        
                           a 972/2006/EK rendelet hatálya alá tartozó basmati hántolt rizsre vonatkozó behozatali engedélyek iránti kérelem dátuma.
                        
                     
            
               (2)   Az engedélyt kiállító hatóság a hivatalos okmány eredeti példányának beérkezése után ellenőrzi, hogy az összhangban áll-e az okmány elektronikus másolatában szereplő információkkal. A helytelen információt tartalmazó másolatok esetében az 1301/2006/EK rendelet 3. cikke alkalmazandó.
            
         
         
            3. cikk
            A 748/2008/EK rendelet 5. cikkének (3) bekezdésétől, a 610/2009/EK rendelet 5. cikkének (2) bekezdésétől, a 82/2013/EU végrehajtási rendelet 2. cikkének (4) bekezdésétől, valamint az 593/2013/EU végrehajtási rendelet 8. cikkének (4) bekezdésétől eltérve, az illetékes hatóságok az eredetiségigazolás eredeti példánya elektronikus másolatának bemutatása esetén anélkül is kibocsáthatnak behozatali engedélyeket, hogy a gazdasági szereplőtől magasabb biztosíték letétbe helyezését követelnék meg.
         
         
            4. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ez a rendelet 2020. július 31-ig alkalmazandó.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. május 8-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 347., 2013.12.20., 671. o.
         
         
            (2)  A Bizottság 1301/2006/EK rendelete (2006. augusztus 31.) az importengedélyek rendszere alá tartozó mezőgazdasági termékek behozatali vámkontingenseinek kezelésére vonatkozó közös szabályok megállapításáról (HL L 238., 2006.9.1., 13. o.).
         
            (3)  A Bizottság 972/2006/EK rendelete (2006. június 29.) a basmati rizs behozatalára alkalmazandó egyedi szabályok megállapításáról és az eredetmeghatározással kapcsolatos átmeneti ellenőrzési rendszerről (HL L 176., 2006.6.30., 53. o.).
         
            (4)  C(2020) 1753 final, 2020. március 16.
         
            (5)  A Bizottság 2535/2001/EK rendelete (2001. december 14.) a tejre és tejtermékekre vonatkozó behozatali szabályok és a vámkontingensek megnyitása tekintetében az 1255/1999/EK tanácsi rendelet alkalmazására vonatkozó részletes szabályok megállapításáról (HL L 341., 2001.12.22., 29. o.).
         
            (6)  A Bizottság 1342/2003/EK rendelete (2003. július 28.) a gabonafélék és a rizs behozatali és kiviteli engedélyei rendszerének alkalmazására vonatkozó különös részletes szabályok megállapításáról (HL L 189., 2003.7.29., 12. o.).
         
            (7)  A Bizottság 2305/2003/EK rendelete (2003. december 29.) a harmadik országokból származó árpa behozatalára vonatkozó közösségi vámkontingens megnyitásáról és kezeléséről (HL L 342., 2003.12.30., 7. o.).
         
            (8)  A Bizottság 969/2006/EK rendelete (2006. június 29.) a harmadik országokból származó kukorica behozatalára vonatkozó közösségi vámkontingens megnyitásáról és kezeléséről (HL L 176., 2006.6.30., 44. o.).
         
            (9)  A Bizottság 1918/2006/EK rendelete (2006. december 20.) a Tunéziából származó olívaolaj vámkontingenseinek megnyitásáról és kezeléséről (HL L 365., 2006.12.21., 84. o.).
         
            (10)  A Bizottság 1964/2006/EK rendelete (2006. december 22.) a Bangladesből származó rizs behozatali kontingensének a 3491/90/EGK tanácsi rendelettel összhangban történő megnyitására és kezelésére vonatkozó szabályok megállapításáról (HL L 408., 2006.12.30., 20. o.).
         
            (11)  A Bizottság 1979/2006/EK rendelete (2006. december 22.) a vámkontingenseknek a harmadik országokból importált tartósított gomba tekintetében történő megnyitásáról és kezeléséről (HL L 368., 2006.12.23., 91. o.).
         
            (12)  A Bizottság 341/2007/EK rendelete (2007. március 29.) a harmadik országokból behozott fokhagymára és más mezőgazdasági termékekre vonatkozóan vámkontingensek megnyitásáról és kezeléséről, valamint származási bizonyítványok rendszerének bevezetéséről (HL L 90., 2007.3.30., 12. o.).
         
            (13)  A Bizottság 533/2007/EK rendelete (2007. május 14.) a baromfihús-ágazatra vonatkozó vámkontingens megnyitásáról és kezeléséről (HL L 125., 2007.5.15., 9. o.).
         
            (14)  A Bizottság 536/2007/EK rendelete (2007. május 15.) az Amerikai Egyesült Államok részére a baromfihúsra vonatkozóan kiutalt vámkontingens megnyitásáról és kezeléséről (HL L 128., 2007.5.16., 6. o.).
         
            (15)  A Bizottság 539/2007/EK rendelete (2007. május 15.) a tojáságazatra és a tojásfehérjére vonatkozó vámkontingensek megnyitásáról és kezeléséről (HL L 128., 2007.5.16., 19. o.).
         
            (16)  A Bizottság 616/2007/EK rendelete (2007. június 4.) a közösségi vámkontingenseknek a Brazíliából, Thaiföldről és más harmadik országokból származó baromfihús számára történő megnyitásáról és igazgatásáról (HL L 142., 2007.6.5., 3. o.).
         
            (17)  A Bizottság 1384/2007/EK rendelete (2007. november 26.) az Izraelből származó baromfihús-ágazati termékek közösségi behozatalára vonatkozó egyes vámkontingensek megnyitása és kezelése tekintetében a 2398/96/EK tanácsi rendelet részletes végrehajtási szabályainak megállapításáról (HL L 309., 2007.11.27., 40. o.).
         
            (18)  A Bizottság 1385/2007/EK rendelete (2007. november 26.) a baromfihús-ágazatra vonatkozó egyes közösségi vámkontingensek megnyitása és kezelése tekintetében a 774/94/EK tanácsi rendelet részletes alkalmazási szabályainak megállapításáról (HL L 309., 2007.11.27., 47. o.).
         
            (19)  A Bizottság 382/2008/EK rendelete (2008. április 21.) a marha- és borjúhúságazatbeli behozatali és kiviteli engedélyekre vonatkozó alkalmazási szabályokról (HL L 115., 2008.4.29., 10. o.).
         
            (20)  A Bizottság 412/2008/EK rendelete (2008. május 8.) a feldolgozásra szánt fagyasztott marhahúsra vonatkozó behozatali vámkontingens megnyitásáról és kezeléséről (HL L 125., 2008.5.9., 7. o.).
         
            (21)  A Bizottság 431/2008/EK rendelete (2008. május 19.) a szarvasmarhafélék 0202 KN-kód alá tartozó fagyasztott húsára, valamint a 02062991 KN-kód alá tartozó termékekre vonatkozó vámkontingens megnyitásáról és e vámkontingens kezeléséről (HL L 130., 2008.5.20., 3. o.).
         
            (22)  A Bizottság 748/2008/EK rendelete (2008. július 30.) a 02062991 KN-kód alá tartozó szarvasmarhafélék fagyasztott sovány dagadójára vonatkozóan behozatali vámkontingens megnyitásáról és kezeléséről (HL L 202., 2008.7.31., 28. o.).
         
            (23)  A Bizottság 1067/2008/EK rendelete (2008. október 30.) a harmadik országokból származó, a kiválótól eltérő minőségű közönséges búzára vonatkozó közösségi vámkontingensek megnyitásáról és kezeléséről, valamint az 1234/2007/EK tanácsi rendelettől való eltérésről (HL L 290., 2008.10.31., 3. o.).
         
            (24)  A Bizottság 1296/2008/EK rendelete (2008. december 18.) a Spanyolországba történő kukorica- és cirokbehozatal és a Portugáliába történő kukoricabehozatal vámkontingenseinek alkalmazására vonatkozó részletes szabályok megállapításáról (HL L 340., 2008.12.19., 57. o.).
         
            (25)  A Bizottság 442/2009/EK rendelete (2009. május 27.) a sertéshúságazatra vonatkozó közösségi vámkontingensek megnyitásáról és kezeléséről (HL L 129., 2009.5.28., 13. o.).
         
            (26)  A Bizottság 610/2009/EK rendelete (2009. július 10.) a Chiléből származó marha- és borjúhúsra vonatkozó vámkontingens részletes alkalmazási szabályainak megállapításáról (HL L 180., 2009.7.11., 5. o.).
         
            (27)  A Bizottság 891/2009/EK rendelete (2009. szeptember 25.) a cukorágazatra vonatkozó egyes közösségi vámkontingensek megnyitásáról és kezeléséről (HL L 254., 2009.9.26., 82. o.).
         
            (28)  A Bizottság 1255/2010/EU rendelete (2010. december 22.) a Bosznia és Hercegovinából, Horvátországból, Macedónia Volt Jugoszláv Köztársaságból, Montenegróból, Szerbiából és Koszovóból származó „baby beef”-termékekre vonatkozóan megállapított vámkontingensek alkalmazása részletes szabályainak megállapításáról (HL L 342., 2010.12.28., 1. o.).
         
            (29)  A Bizottság 1273/2011/EU végrehajtási rendelete (2011. december 7.) a rizs és a törmelékrizs behozatalára vonatkozó egyes vámkontingensek megnyitásáról és kezeléséről (HL L 325., 2011.12.8., 6. o.).
         
            (30)  A Bizottság 480/2012/EU végrehajtási rendelete (2012. június 7.) az 1901 10 00 KN-kód alá tartozó élelmiszer-készítmények előállításához felhasználandó, az 1006 40 00 KN-kód alá tartozó törmelékrizs vámkontingensének megnyitásáról és kezeléséről (HL L 148., 2012.6.8., 1. o.).
         
            (31)  A Bizottság 1223/2012/EU végrehajtási rendelete (2012. december 18.) az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodásban előírt, Svájcból származó, 160 kilogrammnál nagyobb tömegű élő szarvasmarhafélékre meghatározott behozatali vámkontingens alkalmazására vonatkozó részletes szabályok megállapításáról (HL L 349., 2012.12.19., 39. o.).
         
            (32)  A Bizottság 82/2013/EU végrehajtási rendelete (2013. január 29.) a Svájcból származó szárított, kicsontozott marhahúsra vonatkozó import vámkontingens részletes alkalmazási szabályainak megállapításáról (HL L 28., 2013.1.30., 3. o.).
         
            (33)  A Bizottság 593/2013/EU végrehajtási rendelete (2013. június 21.) a kiváló minőségű friss, hűtött és fagyasztott marhahús és a fagyasztott bivalyhús vámkontingenseinek megnyitásáról és kezeléséről (HL L 170., 2013.6.22., 32. o.).
         
            (34)  A Bizottság (EU) 2015/2076 végrehajtási rendelete (2015. november 18.) az Ukrajnából származó friss és fagyasztott sertéshúsra vonatkozó uniós behozatali vámkontingensek megnyitásáról és kezeléséről (HL L 302., 2015.11.19., 51. o.).
         
            (35)  A Bizottság (EU) 2015/2077 végrehajtási rendelete (2015. november 18.) az Ukrajnából származó tojásra, tojástermékekre és albuminokra vonatkozó uniós behozatali vámkontingensek megnyitásáról és kezeléséről (HL L 302., 2015.11.19., 57. o.).
         
            (36)  A Bizottság (EU) 2015/2078 végrehajtási rendelete (2015. november 18.) az Ukrajnából származó baromfihúsra vonatkozó uniós behozatali vámkontingensek megnyitásáról és kezeléséről (HL L 302., 2015.11.19., 63. o.).
         
            (37)  A Bizottság (EU) 2015/2079 végrehajtási rendelete (2015. november 18.) az Ukrajnából származó friss és fagyasztott marha- és borjúhúsra vonatkozó uniós behozatali vámkontingens megnyitásáról és kezeléséről (HL L 302., 2015.11.19., 71. o.).
         
            (38)  A Bizottság (EU) 2015/2081 végrehajtási rendelete (2015. november 18.) egyes Ukrajnából származó gabonafélékre vonatkozó behozatali vámkontingensek megnyitásáról és kezeléséről (HL L 302., 2015.11.19., 81. o.).
         
            (39)  A Bizottság (EU) 2017/1585 végrehajtási rendelete (2017. szeptember 19.) a Kanadából származó friss és fagyasztott marha-, borjú- és sertéshúsra vonatkozó uniós vámkontingensek megnyitásáról és kezeléséről, valamint a 442/2009/EK rendelet és a 481/2012/EU és az 593/2013/EU végrehajtási rendelet módosításáról (HL L 241., 2017.9.20., 1. o.).